|  |
| --- |
| **HOTELIJERSKO-TURISTIČKA I**  **UGOSTITELJSKA ŠKOLA - ZADAR**  Antuna Gustava Matoša 40, 23000 Zadar  Tel: 023 335 295 E-mail: [htus@htus.htnet.hr](mailto:htus@htus.htnet.hr)  KLASA: 400-02/25-01/2  URBROJ: 2198-1-61-25-1  Zadar, 24. ožujka 2025. godine |

**OBRAZLOŽENJE UZ GODIŠNJI IZVJEŠTAJ O IZVRŠENJU FINANCIJSKOG PLANA ZA 2024. GODINU**

1. **Uvod – osnovni podaci o školi:**

Hotelijersko – turistička i ugostiteljska škola Zadar je javna ustanova koja pruža srednjoškolsko obrazovanje učenika od 1. do 4. razreda. Osnivač je Zadarska županija (Rješenje Ministarstva prosvjete i športa, Klasa: 602-03/92-01-769, Urbroj: 532-02-6/3-93-01, od 08. veljača 1993. godine). Prostor se dijeli s Ekonomskom – birotehničkom i trgovačkom školom Zadar.

Nastava se organizira u dvije smjene kroz petodnevni radni tjedan, a izvodi se prema nastavnom planu i programu koje je donijelo Ministarstvo znanosti, obrazovanja i mladih, prema Godišnjem planu i programu te Školskom kurikulumu.

Škola obrazuje učenike za zanimanja: kuhar, konobar, slastičar, turističko-hotelijerski komercijalist, hotelijersko-turistički tehničar, pomoćni kuhar i slastičar (učenici s teškoćama u razvoju), pomoćni konobar (učenici s teškoćama u razvoju).

1. **Obrazloženje općeg dijela izvještaja o izvršenju financijskog plana**
   1. **Sažetak računa prihoda i rashoda i računa financiranja**

Od planiranih prihoda za 2024. godinu u iznosu od 2.228.408,03 EUR, realizirani su prihodi u iznosu od 2.237.499,85 EUR što iznosi 100,41 %.

U odnosu na 2023. godinu indeks izvršenja prihoda iznosi 111,17 %.

Od ukupno planiranih rashoda za 2024. godinu u iznosu od 2.243.905,14 EUR realizirani su rashodi u iznosu od 2.204.320,65 EUR što iznosi 98,24 %.

U odnosu na 2023. godinu indeks izvršenja rashoda iznosi 108,70 %

Višak prihoda i primitaka za pokriće u rashoda u sljedećem rashodu iznosu 48.676,31 EUR.

* 1. **Račun prihoda i rashoda prema ekonomskoj klasifikaciji**
     1. ***Prihodi***

636 – pomoći proračunskim korisnicima iz proračuna koji im nije nadležan – ostvareno je 99,13 % u odnosu na planirano. Tu spadaju sredstva Državnog proračuna za isplatu plaća i materijalnih prava za zaposlenike u iznosu od 1.976.878,40 EUR, trošak sudskih pristojbi, isplata ispitnog povjerenstva, troškovi za voditelja županijsko stručnog vijeća u ukupnom iznosu od 1.934,52 EUR, prijevoz učenika s poteškoćama u razvoju u iznosu od 16.376,46 EUR, menstrualne higijenske potrepštine te sredstva za psiho dijagnostiku u ukupnom iznosu od 2.264,50 EUR te sredstva za opremanje školske knjižnice obveznom lektirom i stručnom literaturom u iznosu od 797,00 EUR.

Rast u odnosu na prošlu godinu u iznosu od 121,95 % dogodio se zbog Uredbe o nazivima radnih mjesta, uvjetima za raspored i koeficijentima za obračun plaće u javnim službama od 26. veljače 2024. godine te isplate uskrsnice po prvi put i većeg broja isplate materijalnih prava zaposlenika.

638 – pomoći temeljem prijenosa EU sredstava – škola je dobila završnu isplatu za Erasmus+ „Različiti zajedno“ projekt čija je provedba uspješno završila u prvoj polovici 2024. godine.

639 – prijenosi između proračunskih korisnika istog proračuna – indeks izvršenja u odnosu na prošlu godinu iznosi 43,97 % i manji je zbog smanjenja prihoda koji se odnosi na financiranje plaće, prijevoza i materijalnih prava Pomoćnika u nastavi Inkluzija – korak bliže društvu bez prepreka iz izvora 51 Državni proračun i 54 Pomoći iz inozemstva.

65 – prihodi od upravnih i administrativnih pristojbi, pristojbi po posebnim propisima i naknada – indeks izvršenja u odnosu na prošlu je veći jer se povećao prihod od izdavanja duplikata svjedodžbi.

66 – prihodi od prodaje proizvoda i robe te pruženih usluga i prihodi od donacija – ukupno ostvareni prihodi su veći u odnosu na prošlu godinu jer je došlo do povećanja prihoda od najmova školskog prostora za polaganje majstorskih ispita i ispita o stručnoj osposobljenosti, najam školske dvorane te povećanje aktivnosti usluge pripreme hrane za razne manifestacije te je uz to škola primila donacije od raznih partnera zbog sudjelovanja i doprinosa u uspješnom izvođenju humanitarne akcije *Tuna, sushi & wine festival*.

67 – prihodi iz nadležnog proračuna i od HZZO-a temeljem ugovornih obveza – indeks izvršenja u odnosu na 2023. godinu iznosi 55,71 %, a razlog smanjenja je taj što je nadležni proračun u 2023. godini financirao izvođenje građevinskih radova na sanitarnim čvorovima u školi zbog njihove dotrajalosti te su izrađena dva nova praktikuma za kuharstvo kako bi se praktična nastava iz strukovnih predmeta što uspješnije izvodila.

* + 1. ***Rashodi***

31 – rashodi za zaposlene – ostvareno je 98,96 % u odnosu na planirano te 123,12 % u odnosu na 2023. godinu. Do povećanja je došlo zbog nove Uredbe o nazivima radnih mjesta, uvjetima za raspored i koeficijentima za obračun plaće u javnim službama, isplate uskrsnice po prvi put i većeg broja isplate materijalnih prava zaposlenika te rasta plaće pomoćnicima u nastavi.

32 – materijalni rashodi – ostvareno je 78,55 % u odnosu na 2023. godinu. Došlo je do smanjenja rashoda jer u 2024. godini zaposlenici škole nisu sudjelovali u Erasmus+ projektu koji je uspješno završen u 2023. godini. Smanjio se rashod za materijal koji se koristi u nastavi, uredski materijal, sredstva za osobnu higijenu i sredstva za čišćenje zbog smanjenja limita za financiranje rashoda iz izvora 45 za 35.647,59 EUR zadnjim Rebalansom te se u 2024. godini nisu nabavila psiho dijagnostička sredstava sredstvima Ministarstva znanosti, obrazovanja i mladih. Povećala se potreba za namirnicama u odnosu na 2023. godinu jer se povećao broj odrađenih cateringa. Smanjili su se rashodi za prijevoz djece s poteškoćama u razvoju jer se smanjio broj korisnika prijevoza u odnosu na godinu prije. Smanjio se rashod za nabavu loživog ulja jer je škola zadnju narudžbu obavila prije početka 2024. godine pa se prvo trošila zaliha iz 2023. godine.

4 – rashodi za nabavu nefinancijske imovine – ostvareno je 5,08 % u odnosu na 2023. godinu. Došlo je do znatnog smanjenja jer je škola u 2023. godini uredila sanitarne čvorove u školi te izgradila dva praktikuma za kuharstvo sredstvima iz nadležnog proračuna te kupila garnituru za hol te dvije klime iz vlastitih sredstava i knjige za knjižnicu sredstvima MZOM-a dok je u 2024. godini nabavila dvije klime, tri kompjutera i pet indukcijskih ploča za kuhanje vlastitim sredstvima i sredstvima od donacije te knjige za knjižnicu sredstvima MZOM-a.

* + 1. ***Višak prihoda***

Višak prihoda poslovanja služi za pokriće više ostvarenih rashoda. Indeks ostvarenja indeksa ostvarenja viška prihoda u odnosu na 2023. godinu iznosi 50,54 % jer je škola većinu prenesenih sredstava potrošila na nabavu dugotrajne imovine i materijala za tekuće održavanje.

* 1. **Izvještaj o prihodima i rashodima prema izvorima financiranja**

Škola se financira sredstvima Ministarstva znanosti, obrazovanja i mladih (plaće i doprinosi na plaće, materijalna prava radnika iz Kolektivnog ugovora, naknada za nezapošljavanje osoba s invaliditetom), decentraliziranim sredstvima Zadarske županije (materijalni izdaci), kao i vlastitim sredstvima, donacijama te sredstvima dobivenima putem EU projekata.

Izvor 1 – opći prihodi i primici – indeks izvršenja u odnosu na prethodnu godinu iznosi 156,90 %. Tu spadaju sredstva koje je dao nadležni proračun za financiranje javnih potreba, održavanja natjecanja i smotri u školi, e-tehničara te pomoćnika u nastavi koji se financiraju iz županijskih sredstava. Indeks je povećao u 2024. godini jer je rasla plaća pomoćnicima u nastavi te je škola dobila veći iznos za financiranje javnih potreba.

Izvor 3 – vlastiti prihodi – indeks izvršenja prihoda u odnosu na 2023. godinu iznosi 442,23 %, jer je škola prihodovala više novaca od najma školske dvorane i praktikuma te pružanja usluge cateringa za razne manifestacije.

Izvor 4 – prihod za posebne namjene – indeks izvršenja prihoda u odnosu na prethodnu godinu iznosi 49,78 % jer je nadležni proračun u 2023. godini financirao renovaciju sanitarnih čvorova te izgradnju dvaju praktikuma za kuharstvo.

Izvor 5 – pomoći – indeks izvršenja prihoda iznosi 121,77 % u odnosu na godinu ranije i tu spadaju sredstva Državnog proračuna za podmirenje rashode plaća zaposlenika škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom. Povećanje indeksa ostvarenja plana rezultat je rasta plaća. Također tu spada dio sredstava za financiranje plaće pomoćnika u nastavi iz projekta Inkluzija.

Izvor 6 – donacije – indeks izvršenja donacija iznosi 65,31% u odnosu na 2023. godinu, a u 2024. godini donacije nisu potrošene, tako da će se višak prenijeti u 2025. godinu.

1. **Obrazloženje posebnog dijela izvještaja o izvršenju financijskog plana**

Prioritet škole je podizanje kvalitete nastave na što višu razinu i to kontinuiranim kvalitetnim usavršavanjem nastavnika, sudjelovanjem na seminarima i stručnim skupovima te podizanjem materijalnih i drugih uvjeta u školi, a sve u skladu s Planom i programom te mogućnostima škole.

Škola također planira i dalje sudjelovati i doprinositi daljnjem razvoju putem EU projekata te zaposlenicima i učenicima poboljšati uvjete rada i školovanja.

Kod učenika se trudi razviti samoinicijativnost, marljivost, odgovornost, ali i njihovu poduzetnost kroz uključivanje u razne slobodne aktivnosti, sudjelovanje u manifestacijama, natjecanja, vježbeničke prakse, kao i druge školske projekte te ih osposobiti za rad ili nastavak školovanja prema zahtjevima tržišnog gospodarstva.

* 1. **Izvještaj o izvršenju financijskog plana 2023. Prema ekonomskoj klasifikaciji, programima te izvorima financiranja** 
     1. ***Program 2204 – srednje školstvo standard***

**Djelatnost srednjih škola**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2024 | Tekući plan 2024 | Izvršenje plana 2024 | Indeks izvršenja plana 2024 |
| 2204 | A2204 – 01 | 160.864,75 | 160.864,75 | 160.864,75 | 100,00 |

Aktivnosti i sredstva namijenjena su financiranju materijalnih rashoda škole, a koji se sastoje od troška prijevoza zaposlenika s posla i na posao, službena putovanja i usavršavanje zaposlenika, za podmirivanje troška uredskog materijala te materijala za čišćenje i higijenu, komunalne usluge, grijanje, usluge održavanja računala, usluge i materijal za redovno investicijskog održavanje zgrade i prostorija, osiguranje, članarine i ostali rashodi i izdaci povezani s redovnim radom škole.

Također pomoću ovih aktivnosti, ostvaruju se i dugoročni ciljevi kao što su poboljšavanje uvjeta rada u školskom prostoru, organiziranje učeničkih izleta, ekskurzija, natjecanja te ostalih izvannastavnih športskih i kulturnih manifestacija.

**ADMINISTRACIJA I UPRAVALJANJE**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2024 | Tekući plan 2024 | Izvršenje plana 2024 | Indeks izvršenja plana 2024 |
| 2204 | A2204 – 07 | 1.991.700,00 | 1.991.700,00 | 1.976.878,40 | 99,26 |

Pod aktivnost Administracija i upravljanje nalaze se sredstva za podmirenje rashode plaća zaposlenika škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom.

* + 1. ***Program 2205 – srednje školstvo – iznad standarda***

**JAVNE POTREBE, PODIZANJE KVALITETE I STANDARDA U ŠKOLSTVU, NATJECANJA I SMOTRE, PROJEKT E-ŠKOLE, PROJEKTNA DOKUMETACIJA, ZALIHE MENSTRUALNIH HIGIJENSKIH POTREPŠTINA**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2024 | Tekući plan 2024 | Izvršenje plana 2024 | Indeks izvršenja plana 2024 |
| 2205 | A2205 – 01  A2205 – 12  A2205 – 22  A2205 – 34  T2205 – 35  A2205 – 37 | 63.836,49 | 72.026,28 | 64.627,19 | 89,73 |

Pod programom srednje školstvo – iznad standard nalaze se sredstva za podmirenje rashoda za aktivnosti javnih potreba (Jedimo zdravo!, Sa(n)jam knjige u Istri, Aleja glagoljaša, Upoznajmo najstariji hrvatski kraljevski grad), E-tehničar, uredski namještaj, sudske pristojbe, troškove održavanja natjecanja i smotri u školi, izrada energetskog certifikata te kupnje zalihe menstrualnih higijenskih potrepština od Ministarstva rada, mirovinskog sustava, obitelji i socijalne politike.

Planirane su tekuće pomoći iz Državnog proračuna, odnosno pomoći iz Ministarstva znanosti, obrazovanja i mladih, na temelju uplata iz prethodnih godina, a za primjerice besplatne udžbenike učenicima slabijeg socio-ekonomskog statusa, naknadu za prijevoz učenicima s posebnim potreba, novčana sredstva za opremanje knjižnica (lektire, stručna i nastavna literatura) i drugo.

* + 1. ***Program 4301 – razvojni projekti EU***

***Program 4306 – Nacionalni Eu projekti***

**PROJEKT POMOĆNICI U NASTAVI**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2024 | Tekući plan 2024 | Izvršenje plana 2024 | Indeks izvršenja plana 2024 |
| 4301 | T4301-67 | 0,00 | 16.537,65 | 16.537,65 | 100,00 |

**INKLUZIJA – KORAK BLIŽE DRUŠTVU BEZ PREPREKA**

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2024 | Tekući plan 2024 | Izvršenje plana 2024 | Indeks izvršenja plana 2024 |
| 4306 | T4306-03 | 0,00 | 17.613,11 | 11.542,99 | 65,54 |

Projekt Pomoćnici u nastavi cilj je pružanje potpore uključivanju učenika s teškoćama u razvoju u njima primjerene programe odgoja i obrazovanja u osnovnoškolskim i srednjoškolskim odgojno – obrazovnim ustanovama u cilju ostvarivanja njihove uspješnije socijalizacije te podizanja razine njihovih obrazovnih postignuća i emocionalnog funkcioniranja.

Izvornog plana nema jer je za planiranje ovog programa zadužena vanjska Agencija.

* + 1. ***Program 4306 – nacionalni EU projekti***

**PROJEKT ERASMUS+ RAZLIČITI ZAJEDNO** Šifra projekta: 2022-1-HR01-KA122-SCH-000075154

|  |  |  |  |  |  |
| --- | --- | --- | --- | --- | --- |
| Program | Aktivnost | Izvorni plan/ rebalans 2024 | Tekući plan 2024 | Izvršenje plana 2024 | Indeks izvršenja plana 2024 |
| 4302 | T4306-16 | 5.506,00 | 5.506,00 | 0,00 | 0,00 |

U kolovozu 2022. godine je potpisan ugovor o dodjeli bespovratnih sredstava za Erasmus + KA1 projekt 'Različiti zajedno' koji se provodio u Hotelijersko- turističkoj i ugostiteljskoj školi Zadar tokom 2022., 2023. i 2024. godine. Svrha projekta bila je organizirati timove za inkluzivno učenje, ojačati nastavničke kompetencije u metodologiji rada s učenicima s poteškoćama (u posebnim razrednim odjeljenjima i u redovnoj nastavi), educirati sve učenike o toleranciji, empatiji, asertivnoj komunikaciji i prihvaćanju različitosti i jedinstvenosti pojedinca. Projekt je uspješno završen u prvoj polovici 2024. godine, a posljednja isplata stigla je do kraja godine.

**ODLUKA O RASPOREDU REZULTATA POSLOVANJA**

**ZA 2024. GODINU**

Ukupni rashodi škole za 2024. godinu iznose 2.2024.320,65 EUR od čega rashodi za nabavu nefinancijske imovine iznose 7.615,27 EUR i odnose se na nabavu lektire i uredskog namještaja. Ukupni prihodi škole te preneseni višak prihoda iz 2023. godine ukupno iznose 2.252.996,96 EUR.

Nakon prebijanja viškova i manjkova po istovrsnim kategorijama i izvorima financiranja te provođenja obvezne korekcije rezultata prema čl. 215. Pravilnika o proračunskom računovodstvu i Računskom planu (NN br. 158/23) dolazi se do rezultata za 2024. godinu.

Višak prihoda poslovanja utrošiti će za rashode poslovanja u 2025. godini. Iskazane stavke viškova i manjkova se ovom Odlukom korigiraju u financijskom planu za 2025. godinu kako bi došlo do uravnoteženog proračuna za 2025. godinu.

U 2025. godini škola je ostvarila ukupan višak prihoda od vlastitih i namjenskih sredstava u iznosu od 48.676,31 EUR, a sastoji se od:

|  |  |  |
| --- | --- | --- |
| Redni broj | Prihod | EUR |
|  | Vlastiti prihodi | 35.699,54 |
|  | MZO – Državni proračun | 1.709,14 |
|  | Donacije | 10.671,86 |
|  | Voditelj županijskog stručnog vijeća | 595,77 |
|  | **UKUPNO** | **48.676,31** |

Sukladno gore navedenom višak prihoda iz 2024. godine u 2025. utrošit će se:

|  |  |  |
| --- | --- | --- |
| Redni broj | Rashodi | EUR |
|  | Službena putovanja | 4.000,00 |
|  | Uredski materijal | 4.000,00 |
|  | Materijal i dijelovi za tekuće i investicijskog održavanje | 4.000,00 |
|  | Sitni inventar | 3.000,00 |
|  | Ostale usluge za komunikaciju i prijevoz | 4.000,00 |
|  | Usluge tekućeg i investicijskog održavanja | 4.000,00 |
|  | Pristojbe i naknade | 2.000,00 |
|  | Ostali nespomenuti rashodi poslovanja | 2.676,31 |
|  | Računalna oprema | 5.000,00 |
|  | Uredska oprema i namještaj | 6.000,00 |
|  | Oprema za grijanje, ventilaciju i hlađenje | 3.000,00 |
|  | Uređaji, strojevi i oprema za ostale namjene | 7.000,00 |
|  | **UKUPNO** | **48.676,31** |

Škola će i dalje odgovorno, zakonito, namjenski, transparentno i svrhovito koristiti proračunska sredstva, kroz pravilno planiranje i kontrolu izvršavanja financijskog plana, a zbog teškog stanja u gospodarstvu nastavit će se mjere racionalizacije i štednje na svim stavkama plana.

Voditeljica računovodstva: Ravnateljica:

Božica Čirjak, mag. oec. Diana Radić Škara, prof.